Държавен вестник, бр. 6, 2021 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  6
поведение с цел да избегне разкриване или 
присъда за нарушение на антидопинговите 
правила; когато спортист или друго лице 
е свързано с фалшифициране по време на 
процеса на управление на резултати или по 
време на процедурата по изслушване. За да се 
избегне всяко съмнение, описаните примери за 
обстоятелства и поведение не са ексклузивни 
и други подобни обстоятелства или поведение 
също могат да оправдаят налагането на по-
дълъг период на лишаване от права.
79. „Фалшифициране“ е умишлено пове-
дение, което компрометира процедурата за 
допингов контрол, но което не е включено в 
дефиницията на забранени методи. Фалши-
фицирането включва, без да се ограничава 
до: предлагане или приемане на подкуп за 
извършване на действие или бездействие, 
предотвратяване на вземане на проба, извърш-
ване на действия, които засягат или правят 
невъзможен анализа на проба, фалшифициране 
на документи, представени на антидопингова 
организация, комисия за издаване на РТУ или 
изслушващ състав, даване на неверни пока-
зания от страна на свидетел, извършване на 
друго измамно действие срещу антидопингова 
организация или изслушващ орган с цел да се 
повлияе върху управлението на резултати или 
налагането на последици, както и всяка друга 
подобна умишлена намеса или опит за намеса 
във всеки аспект на допинговия контрол.
80. „Финансови последици“ са съгласно 
определението в т. 50, буква „г“.
81. „Целево тестване“ е извършването на 
подбор на определени спортисти за тестване 
въз основа на критерии, предвидени в Между-
народния стандарт за тестване и разследване.
§ 2. При непълноти или противоречие на 
тази наредба със Световния антидопингов 
кодекс (Кодекса) преимущество имат нормите 
на Световния антидопингов кодекс при спаз-
ване на следните правила за тълкуването му:
1. При противоречие между версиите на 
английски и на френски език, на които е 
публикуван Кодексът, преимущество има 
версията на английски език.
2. Коментарите, изясняващи различни 
разпоредби на Кодекса, се използват за тъл-
куване на Кодекса.
3. Кодексът се интерпретира като независим 
и самостоятелен текст, а не чрез отнасяне към 
съществуващ закон или правила на подписа-
лите страни или правителства.
4. Заглавията на частите и членовете на 
Кодекса не са част от същността на разпо-
редбите на Кодекса.
5. На местата, където в Кодекса или в 
Международния стандарт е използван тер-
минът „ден“, той означава календарен ден, 
освен ако не е предвидено друго.
6. Кодексът няма обратно действие към 
случаи, нерешени преди Кодексът да бъде 
приет от подписалите го страни и преди да 
бъде приложен в техните правила. Изключение 
са случаите на извършени преди приемането 
на Кодекса антидопингови нарушения, които 
ще продължат да се смятат за „първо нару-
шение“ или „второ нарушение“ за целите на 
определяне на санкции по чл. 10 от Кодекса, 
при последващи нарушения, извършени след 
приемането на Кодекса.
7. Целта, обхватът и организацията на 
Световната антидопингова програма и на 
Кодекса и приложение № 1 и дефинициите 
са неразделни части от него.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. Наредбата се приема на основание 
чл. 90, ал. 7 от Закона за физическото въз-
питание и спорта във връзка с разпоредбите 
на Световния антидопингов кодекс при спаз-
ване на принципите за неговото тълкуване 
и прилагане.
§ 4. Процедурите, започнали до влизането 
в сила на наредбата, се довършват по досе-
гашния ред.
§ 5. Разпоредбите на чл. 6, ал. 2 и чл. 47, 
ал. 9 се считат за процедурни правила и 
се прилагат със задна дата заедно с други 
процедурни правила от тази наредба, при 
условие че давностният срок не е изтекъл 
към датата на влизането в сила на наредбата. 
Всеки случай на антидопингово нарушение, 
който не е решен към датата на влизането в 
сила на наредбата, и всеки внесен след тази 
дата случай на антидопингово нарушение, 
основаващ се на извършено преди тази дата 
нарушение на антидопинговите правила, ще 
бъде управляван съобразно материалните ан-
тидопингови правила, действащи по време на 
предполагаемото антидопингово нарушение, 
освен ако Дисциплинарната комисия реши да 
приложи принципа за по-малко строгата нор-
ма, разглеждайки обстоятелствата по случая.
§ 6. По отношение на случаи, при които 
окончателното решение, с което е установено 
антидопингово нарушение, е било взето преди 
датата на влизането в сила на наредбата, а 
спортистът или друго лице още изтърпяват 
период на лишаване от права след тази дата, 
спортистът или другото лице може да вне-
сат в Антидопинговия център или в друга 
антидопингова организация, управляваща 
резултатите за антидопинговото нарушение, 
молба за намаляване на периода на лишаване 
от права по смисъла на тази наредба, преди 
периодът на лишаване от права да е изтекъл. 
Взетото от антидопинговата организация 
решение може да бъде обжалвано съгласно 
чл. 40 и 41. Тази наредба не се прилага при 
случаи на антидопингово нарушение, когато 
е взето окончателно решение, но периодът на 
лишаване от права е изтекъл.